APSTIPRINĀTS:

 Kandavas novada Kultūras un sporta centra vadītāja

 Iveta Grunte \_\_\_\_\_\_\_\_\_\_\_\_\_\_\_\_\_\_\_\_\_\_

 01.02.2022.

Kandavas Kultūras un sporta centra rīkotā

 **„Četru bumbu kauss – 2022”**

 **NOLIKUMS**

**I MĒRĶI UN UZDEVUMI**

1. Komandu sporta veidu popularizēšana Tukuma un kaimiņu novados.

2. Tukuma un kaimiņu novadu iedzīvotāju iesaistīšana regulārās, sportiskās aktivitātēs.

3. Sportisko tradīciju turpināšana un veselīga dzīvesveida popularizēšana.

4. Aktīvāko un labāko novadu komandu noskaidrošana.

**II VADĪBA**

1. „Četru bumbu kausu – 2022” organizē Kandavas novada Kultūras un sporta centrs, reģ.Nr. 40900001465

2. Turnīru vada un atbild par tā norisi Līga Roze – Kandavas kultūras un sporta centra sporta darba organizatore, tel. Nr. 26239843, e-pasts: ligaroze@inbox.lv , sadarbībā ar Kandavas novada Kultūras un sporta centra vadītāja vietnieku sporta jautājumos Robertu Rozentālu.

3. Par Covid-19 noteikumu ievērošanu atbildīgā persona Līga Roze – Kandavas kultūras un sporta centra sporta darba organizatore, tel. Nr. 26239843, e-pasts: ligaroze@inbox.lv

**4. „Četru bumbu kauss – 2022” notiek sadarbībā ar**Latvijas Tautas Sporta Asociāciju**.**

**III VIETA UN LAIKS**

Turnīrs notiek Cēres sporta hallē. Turnīrs risināsies sabraukumos. Katrā sabraukumā kāda no komandu sporta spēlēm. 2022. gada 26. februārī – volejbols, 12. martā – basketbols, 26. martā - telpu futbols, 9. aprīlī – florbols. Sacensību sākums 10.00

**IV DALĪBNIEKI**

Turnīrā var piedalīties jauniešu, vīriešu, sieviešu vai jauktās komandas.

1.Komandai informācija par savu dalību jāsniedz mutiskā un rakstiskā veidā līdz 2022. gada 23. februārim.

2. Komandā tiek pieteikti dalībnieki ar sadarbspējīgu Covid-19 pārslimošanas vai vakcinācijas sertifikātu.

2.Dalības maksa no komandas EUR 20,00

3. Katra komanda turnīram var pieteikt ne vairāk kā 12 dalībniekus.

4. Pieteiktās komandas vārdiskais sastāvs nemainās visu turnīra laiku. Jauni dalībnieki netiek pieteikti.

4.Dalībnieki, apstiprinot savu dalību turnīrā, apņemas pildīt šā Nolikuma prasības un ievērot godīgas spēles principus, kas nosaka, ka sporta izglītojošajā, organizatoriskajā un pārvaldības darbā jārūpējas par olimpisko ideālu un ētikas principu ievērošanu, jācīnās pret negodīgumu un dopinga lietošanu sportā, kā arī pret fizisku un morālu rupjību.

5.Dalībnieki ir atbildīgi par savu veselības stāvokli, regulāru veselības pārbaužu veikšanu, savas veselības un dzīvības apdrošināšanu. Par nepilngadīgu dalībnieku veselības aprūpi, regulāru veselības pārbaužu veikšanu, veselības un dzīvības apdrošināšanu ir atbildīgi vecāki (vai personas, kuras realizē aizgādniecības tiesības) un attiecīgo klubu/komandu vadītāji.

6. Sportistu, skatītāju un citu sporta pasākumu norisē iesaistīto personu pienākums ir ievērot sporta pasākuma organizatora norādījumus, vispārīgos sabiedriskās kārtības un drošības noteikumus, kā arī normatīvos aktus.

**V PIETEIKUMI**

Komandu sastāvu pieteikumi jāiesūta līdz 2022. gada 23. februārim Līgai Rozei e-pasts:
ligaroze@inbox.lv, kontakttālrunis: 26239843

**VI NORISE**

***Volejbols.***

1.Spēles notiek pēc pastāvošajiem FIVA noteikumiem. Tehniskie pārtraukumi netiek izmantoti.

2. Spēles tiesā viens laukuma tiesnesis, protokolists-sekretārs.

3. Spēles norisinās 4:4, uzsākot spēli uz laukuma jābūt 4 spēlētājiem.

4. Spēles tiek spēlētas līdz 25 punktam pa vienam setam (ar 2 punktu pārsvaru).

5. Ja turnīram pieteikušās piecas komandas, tās savā starpā izspēlē apli, ja pieteikušās vairāk kā piecas komandas, tās tiek izlozētas apakšgrupās, kur katras apakšgrupas pirmo divu vietu ieguvēji piedalās izslēgšanas spēlēs. Uzvarētāji spēlē par 1., 2. vietu, zaudētāji – 3.,4. vietu. Apakšgrupu 3. vietu ieguvēji spēlē savā starpā par 5., 6. vietu.

6. Par uzvaru spēlē saņem 3 punktus, zaudējumu - 0 punktu.

7. Ja divām vai vairākām komandām būs vienāds punktu skaits, tad nosakot vietas ņems vērā:

* savstarpējo spēļu rezultātus;
* iegūto un zaudēto punktu starpību savstarpējās spēlēs;
* uzvarēto setu skaitu visās spēlēs.

***Futbols.***

1. Sacensības notiek pēc telpu futbola noteikumiem.

2. Spēles tiesā viens laukuma tiesnesis, protokolists-sekretārs.

3. Spēles norisinās 5:5 (4 laukuma spēlētāji un vārtsargs), uzsākot spēli uz laukuma jābūt 4 spēlētājiem un vārtsargam.

4. Spēles laiks 2 x10 minūtes.  **Spēles pēdējās divās minūtēs laiks tiek apturēts,** ja vien kāda komanda nav izvirzījusies vadībā ar 3 vai vairāk vārtiem.

5. Ja turnīram pieteikušās piecas komandas, tās savā starpā izspēlē apli, ja pieteikušās vairāk kā piecas komandas, tās tiek izlozētas apakšgrupās, kur katras apakšgrupas pirmo divu vietu ieguvēji piedalās izslēgšanas spēlēs. Uzvarētāji cīnās par 1., 2. vietu, zaudētāji – 3.,4. vietu. Apakšgrupu 3. vietu ieguvēji spēlē savā starpā par 5., 6. vietu.

6. Par uzvaru spēlē saņem 3 punktus, par neizšķirtu rezultātu 1 punktu, par zaudējumu 0 punktus.

7. Ja divām vai vairākām komandām būs vienāds punktu skaits, tad nosakot vietas ņems vērā:

* savstarpējo spēļu rezultātus;
* iegūto un zaudēto vārtu starpību savstarpējās spēlēs;
* iegūto vārtu skaitu visās spēlēs.

***Basketbols.***

1. Spēles notiek saskaņā ar nolikumu un FIBA oficiālajiem basketbola noteikumiem.

2. Spēles tiesā viens laukuma tiesnesis, protokolists-sekretārs.

3. Spēles norisinās 5:5, uzsākot spēli uz laukuma jābūt 5 spēlētājiem.

4. Spēles laiks 2 x10 minūtes.  **Spēles pēdējās divās minūtēs laiks tiek apturēts.**

5. Ja turnīram pieteikušās piecas komandas, tās savā starpā izspēlē apli, ja pieteikušās vairāk kā piecas komandas, tās tiek izlozētas apakšgrupās, kur katras apakšgrupas pirmo divu vietu ieguvēji piedalās izslēgšanas spēlēs. Uzvarētāji cīnās par 1., 2. vietu, zaudētāji – 3.,4. vietu. Apakšgrupu 3. vietu ieguvēji spēlē savā starpā par 5., 6. vietu.

6. Par uzvaru spēlē saņem 3 punktus, par zaudējumu 0 punktus.

7. Ja spēles laiks beidzies un rezultāts ir neizšķirts, uzvarētājs tiek noteikts ar soda metienu palīdzību. Soda metienus izpilda pieci katras komandas spēlētāji, ja rezultāts joprojām neizšķirts, metienu sērija turpinās līdz pirmajai kļūdai.

8. Ja divām vai vairākām komandām būs vienāds punktu skaits, tad nosakot vietas ņems vērā:

* savstarpējo spēļu rezultātus;
* iegūto un zaudēto punktu starpību savstarpējās spēlēs;
* iegūto punktu skaitu visās spēlēs.

***Florbols.***

1. Spēles notiek pēc Starptautiskās Florbola federācijas (IFF) florbola spēles noteikumiem.

2. Spēles tiesā viens laukuma tiesnesis, protokolists-sekretārs.

3. Spēle norisinās 5 pret 5 (4 laukuma spēlētāji un vārtsargs). Lai uzsāktu spēli, uz laukuma ir jābūt vismaz 5 spēlētājiem (4 laukuma spēlētāji un vārtsargs) no komandas.

4. Spēles laiks ir 2 x 10 minūtes. Spēles pēdējās 2 minūtēs laiks tiek apturēts.
5. Ja turnīram pieteikušās piecas komandas, tās savā starpā izspēlē apli, ja pieteikušās vairāk kā piecas komandas, tās tiek izlozētas apakšgrupās, kur katras apakšgrupas pirmo divu vietu ieguvēji piedalās izslēgšanas spēlēs. Uzvarētāji cīnās par 1., 2. vietu, zaudētāji – 3.,4. vietu. Apakšgrupu 3. vietu ieguvēji spēlē savā starpā par 5., 6. vietu.

6. Ja spēles pamatlaiks beidzas neizšķirti, spēles uzvarētājs tiek noskaidrots ar pēcspēles metienu palīdzību. Pēcspēles metienus izpilda trīs katras komandas spēlētāji, ja joprojām ir neizšķirts, tad metienu sērija turpinās līdz pirmajai kļūdai.

7. Par uzvaru spēlē saņem 3 punktus, par uzvaru, izpildot pēcspēles metienus – 2 punktus, par zaudējumu pēcspēles metienos – 1 punktu, par zaudējumu – 0 punktus.

8. Ja divām vai vairākām komandām būs vienāds punktu skaits, tad nosakot vietas ņems vērā:

* savstarpējo spēļu rezultātus;
* iegūto un zaudēto punktu starpību savstarpējās spēlēs;
* iegūto punktu skaitu visās spēlēs.

**VII NODROŠINĀJUMS**

Sporta pasākuma organizators pasākuma norises vietā un laikā nodrošina sabiedrisko kārtību, medicīniskās palīdzības pieejamību, higiēnas, ugunsdrošības, drošības tehnikas un citu drošības noteikumu un normatīvo aktu ievērošanu.

**VIII APBALVOŠANA**

 „Četru bumbu - 2022” turnīrā, ņemot vērā kopvērtējuma rezultātu, tiek apbalvotas pirmo trīs vietu ieguvējas komandas ar kausu un spēlētāji ar medaļām. Kopvērtējuma rezultātu nosaka, ņemot vērā katrā sabraukumā iegūtās vietas. Par 1. vietu piešķir vienu punktu, 2. vietu – 2 punktus u.tt. Ja vairākām komandām vienāds punktu skaits kopvērtējumā, tiek ņemtas vērā iegūto augstāko vietu skaits katrā sabraukumā. Iespējamas specbalvas katrā no sabraukumiem.

**Ierodoties uz sacensībām, jāuzrāda sararbspējīgs Covid – 19 pārslimošanas vai vakcinācijas sertifikāts un personu apliecinošs dokuments. Sacensību laikā jāievēro valstī noteiktie epidemioloģiskie noteikumi. Atrodoties telpās, jālieto mutes un deguna aizsegs, kas tiek noņemts iesildoties un spēles laikā. Jāievēro, cik liels cilvēku skaits vienlaicīgi var uzturēties ģērbtuvē ( skaits būs norādīts uz ģērbtuves durvīm). Dalībnieki, kuri nespēlē, atrodas 2. stāvā.**

**Organizatori neatbild par atstātajām vai pazaudētajām personīgajām mantām visa turnīra laikā!**